
     R A P O R T  

asupra Propunerii legislative pentru abrogarea alin.(6 1) al art.37 din Legea nr.51/1995 pentru organizarea şi exercitarea profesiei de avocat

În temeiul dispoziţiilor art. 95 din Regulamentul Camerei Deputaţilor, republicat, cu modificările ulterioare, Comisia juridică, de disciplină şi imunităţi a fost sesizată spre dezbatere în fond, cu propunerea legislativă pentru abrogarea alin.(61) al art.37 din Legea nr.51/1995 pentru organizarea şi exercitarea profesiei de avocat, trimisă cu adresa nr. Pl-x 390/2011 din 7 iunie 2011, înregistrată sub nr.31/604 din 8 iunie 2011.

Senatul, în calitate de primă Cameră  sesizată, a respins propunerea legislativă în şedinţa din 1 iunie 2011.

Potrivit prevederilor art. 75 din Constituţia României, republicată, şi ale art.92 alin. (9) pct. 2, din Regulamentul Camerei Deputaţilor, republicat, cu modificările ulterioare, Camera Deputaţilor este Cameră decizională. 

Consiliul Legislativ a avizat negativ iniţiativa legislativă, conform avizului nr. 197 din 28 februarie 2011.
Guvernul prin punctul de vedere transmis cu adresa nr. 538 din 7 martie 2011 nu susţine adoptarea iniţiativei legislative.

Propunerea legislativă are ca obiect de reglementare abrogarea alin. (61) al art. 37 (după republicarea Legii nr. 51/1995 a devenit alin. (8) al art. 39) din Legea nr. 51/1995, respectiv prevederea legală ce priveşte exonerarea de răspundere penală a avocaţilor pentru recomandările şi opiniile profesionale pe care aceştia le comunică clienţilor lor şi pentru actele juridice pe care le propun clienţilor, urmate de săvârşirea de către clienţi a unor fapte prevăzute de legea penală.

În conformitate cu prevederile art. 61 din Regulamentul Camerei Deputaţilor, republicat, cu modificările ulterioare, membrii Comisiei juridice au examinat această iniţiativă legislativă în şedinţa din 22 iunie 2011. La şedinţa Comisiei juridice, de disciplină şi imunităţi au fost prezenţi 15 deputaţi din totalul de 22 membri ai acesteia. 

La dezbatere a participat, în calitate de invitat din partea Ministerului Justiţiei doamna Lidia Barac, secretar de stat.
În urma dezbaterilor, membrii Comisiei au hotărât, cu unanimitate de voturi, să propună plenului Camerei Deputaţilor adoptarea propunerii legislative pentru abrogarea alin.(61) al art.37 din Legea nr.51/1995 pentru organizarea şi exercitarea profesiei de avocat cu amendamentele admise, care sunt redate în Anexa la prezentul raport. 
În raport cu obiectul său, ce vizează modificarea unei legi organice, propunerea legislativă face parte din categoria legilor organice. 
                                               PREŞEDINTE,                                           SECRETAR,   
Daniel BUDA                                   Gabriel ANDRONACHE
ANEXĂ

	Nr.

crt.
	Legea nr. 51/1995 pentru organizarea şi exercitarea profesiei de avocat
	Textul iniţiatorului
	Amendamente
	Motivare

	1.
	
	Propunere legislativă pentru abrogarea alin.(61) al art.37 din Legea nr.51/1995 pentru organizarea şi exercitarea profesiei de avocat

	Propunere legislativă pentru abrogarea alin.(8) al art.39 din Legea nr.51/1995 pentru organizarea şi exercitarea profesiei de avocat
Autor: Comisia juridică

	

	2.
	Art. 39

Codul penal(8) Avocatul nu răspunde penal pentru recomandările şi opiniile profesionale pe care le comunică clientului său şi nici pentru actele juridice pe care le propune clientului său, urmate de săvârşirea de către client a unei fapte prevăzute de legea penală. Prezentul alineat nu se aplică în cazul infracţiunilor prevăzute de  la art. 155-173, art. 174-192, art. 197-204, art. 205-206, art. 236-244, art. 273-277, art. 279-281, art. 303-307, art. 308-313, art. 314-316, art. 317-330, art. 331-347, art. 348-352, art. 353-355, art. 356-361.
	Alineatul (61) al articolului 37 din Legea nr. 51/1995 pentru organizarea şi exercitarea profesiei de avocat, republicată în Monitorul Oficial al României,   Partea   I,    nr.     113     din    6    martie   2001, se abrogă.


	Articol unic - Alineatul (8) al articolului 39 din Legea nr. 51/1995 pentru organizarea şi exercitarea profesiei de avocat, republicată în Monitorul Oficial al României,   Partea   I,    nr.     98     din    7    februarie    2011, se abrogă.
Autor: Comisia juridică

